

# Event Details

- **Event Name**: Kiállás a szoptatás szabadságáért - séta és piknik
- **Event Start and End Date**: Tue, 17 Jun, 2025 at 04:30 pm
- **Event Description**: Kiállás a szoptatás szabadságáért - séta és piknik
#aszabadszoptatásért

Június 17-én (kedden) délután 16.30-tól várunk titeket egy békés felvonulásra és közös szoptatós piknikre.

Szeretettel várunk minden szoptató édesanyát, babát, édesapát, testvért, barátokat, támogatókat és szakembereket, akik szívesen csatlakoznának közös kiállásunkhoz, mellyel a szoptatás normalitására, a szoptató anya-baba párok helyzetére, illetve a szoptatás szabadságának fontosságára hívjuk fel a figyelmet.

Mivel szeretnénk reagálni a szoptató édesanyákat ért kritikákra, a találkozónkat a legutóbbi ilyen ismert esemény helyszínéről, az Allee Bevásárlóközpont mellől (XI. Kerület, Október 23-a utca 8-10) indítjuk, ahonnan átvonulunk a Feneketlen-tóhoz, ahol közösen piknikezünk. A helyszín szimbolikus is számunkra, mivel 9 évvel ezelőtt egy hasonló esemény kapcsán is itt vonultunk fel.

Szeretnénk együtt ünnepelni a szoptatást, mely nem csak táplálás, hanem a gyermekünk gondozásának és a köztünk való kapcsolódásnak a komplex módja. Felhívjuk a figyelmet arra, hogy mi, kisgyermekes szoptató édesanyák a társadalom részei vagyunk, és ugyanolyan jogunk van megjelenni a közösségi helyeken és tereken, mint a nem szoptató embertársainknak.
Ennek korlátozása fokozza az anyák kiszolgáltatottságát és elmagányosodását! 
Minden családnak joga van a kisbabájuk táplálásáról való információkhoz és a döntéseik támogatásához a várandósság alatti felkészítésnél, a szülészeti intézményekben, a gyermek egészségügyben és gyermekellátó intézményekben. Szeretnénk felhívni a figyelmet arra, hogy az édesanyák sok esetben nem kapják meg a szoptatást segítő információkat az egészségügyben, vagy akár egymásnak ellentmondó információkat kapnak.

Szeretnénk felhívni a figyelmet arra, hogy milyen nehéz eligazodni az információk közt a szoptatás megkezdésekor, hogy sok esetben a hozzánk, anyákhoz eljutó információk egyáltalán nem mentesek a kereskedelmi érdekektől vagy épp a tévhitektől, ártalmaktól, és nagyon szűk az a réteg, akik a nehézségek esetén hozzájuthat az őket támogató hálóhoz.

Szeretnénk felhívni a figyelmet arra, hogy a saját testi-lelki egészségünkhöz és a válaszkész, hosszú távú, sikeres szoptatáshoz sok esetben szükséges, hogy a babáinkat játszótéren, bevásárlóközpontban, múzeumban, étteremben vagy strandon is megszoptathassuk, akkor is, ha másnak erre sosem volt szüksége. Sajnos még mindig éri kritika az otthonukon kívül szoptató édesanyákat. Örülünk annak, hogy egyre több rendezvényen és intézményben vannak baba-mama szobák, de ezeknek a használata lehetőség és nem kötelesség. Továbbá elszomorít minket, hogy ezek sok esetben méltatlan állapotban vannak.

Szeretnénk felhívni a figyelmet arra, hogy minden anya-baba párosnak joga van eldönteni, hogy meddig szeretnék folytatni a szoptatást, és nem feltétele a bölcsődei vagy óvodai beszoktatásnak a gyermekek elválasztása.

Ezen a napon szeretnénk ünnepelni a szoptatást, mint számunkra fontos köteléket a kisbabánkkal.

Emellett úgy gondoljuk, hogy a szoptatás nem a jó anyaság fokmérője, kérjük, hogy ne legyen társadalmi megbélyegzés azokon a nőkön se, akik nem tudták, vagy nem akarták szoptatni a babájukat, vagy nem is vállaltak gyermeket.

Szeretettel hívunk titeket, hogy vegyetek részt ezen a találkozón és békés figyelemfelhívó akción. Szeretettel várjuk azoknak a közösségeknek, egyesületeknek vagy szakmai szervezeteknek is a jelentkezését, akik részvételükkel szeretnék támogatni az eseményünket.

Várjuk a további, Budapesten kívüli helyszínek jelentkezését is!

Az eseményen fotók készülnek, de ha ezeken nem szeretnétek szerepelni, tudjátok jelezni. A Feneketlen-tónál pedig készíteni fogunk egy közös csoportképet.

Üzenetünk (Forrás Másállapotot a Szülészetben):

Mi, szoptató anyák és babáik, anyákat támogató apák, testvérek, családtagok, barátok és ismeretlenek, június 17-én, hogy jelenlétünkkel megmutassuk: a szoptatás, mint láthatatlan kötelék fontos nekünk, a gyermekünkkel való kapcsolódásunk egyik módja, családi életünk része, és egyben egy folyamat, amely túlmutat a tápláláson, és amelynek módjáról és időtartamáról felelős döntést tudunk hozni szülőként. 

Hiszünk abban, hogy mindenki a legjobbat akarja a gyermekének. A jó anyaságot nem szoptatásban mérjük, és tudjuk, hogy az optimális kötődés, az anyai szeretet, a válaszkészség és a testközelség nem szoptatásfüggő. 

Mi anyaként szoptatunk, a családi rendszerünk így állt össze, és kérünk, hogy ezt tartsd tiszteletben! 


Kérjük, ne mondd, hogy ne szoptassunk! Rutinszerűen ne javasold, hogy válasszuk el a gyermekünket!


Egy ilyen tanács után nagyon nehéz helyzetbe, dilemmába kerülhetünk, így ok nélkül ilyet akkor se mondj, ha te: 


- gyermekorvos, védőnő vagy, hiszen igény szerinti, kizárólagos szoptatás ajánlott az első hat hónapban, és ezután a szoptatás folytatása az anya és a baba igényei szerint, amíg ők szeretnék. Az anyatej ideális táplálék, előnyös tulajdonságai ismertek. A kisbaba, kisgyermek igényeihez igazodik, és mi hiszünk abban, hogy normál esetben nincs szükség a szoptatás korlátozására. 


- nőgyógyász, szülésznő, védőnő vagy, és várandósgondozást végzel: Tudjuk, hogy a probléma mentes, normál várandósság alatt lehet szoptatni. Kérünk, hogy rutinszerűen ne javasold az elválasztást! Ha a kisbabánk megszületett, és tandem szoptatunk, kérjük, ebben támogass minket. Emellett minden szülés körüli szakembert kérünk, hogy minden szülés után, a szülés módjától függetlenül támogassa az aranyórát és a zavartalan anya-baba bőrkontaktust.


-ha az egészségügyben dolgozol: Azt tapasztaljuk, hogy sokszor jószándékkal, de feleslegesen javasolják az elválasztást vagy épp a szoptatás ideiglenes felfüggesztését a szakemberek. Kérjük, segíts, hogy szoptatásbarát gyógyszert, eljárást találjunk, és kérjük, hogy ne mondd, hogy nem szoptathatunk, miközben lehetne. ( pl. röntgen vagy helyi érzéstelenítés esetén, altatás után, stb.)


-ha bölcsödei gondozó, óvónő vagy: A közösségbe kerülésre hivatkozva, kérjük, ne kérd, hogy fejezzük be a szoptatást, még akkor sem, ha számodra meglepő, hogy egy ekkora gyermeket szoptatnak. A beszoktatás időszaka amúgy is kihívás a családunk számára, és gyermekünk életében is nagy változást hoz, hogy bölcsis, ovis lesz. Nem szeretnénk rátenni még a hirtelen elválasztás terhét is, és tudjuk, hogy sok szoptatott gyerek illeszkedett már be sikerrel közösségbe a mi gyermekünk előtt is. Hiszünk abban, hogy biztosabban, nyugodtabban teszi meg ezt a nagy lépést, ha az otthoni életének még része marad a szoptatás. Közösségbe kerülve az immunrendszerének is támogatást nyújtanak az anyatej ellenanyagai. Azt tapasztaltuk, hogy pusztán a szoptatás ténye nem nehezíti a beilleszkedést, sem az óvodai, bölcsődei alvást. Sokan szeretnénk kivárni a természetes elválasztódást, melynek ideje a kutatások alapján 2,5-7 éves kor közé tehető.


- ha biztonsági őr, eladó, közlekedési eszköz vezetője, teremőr, pincér, stb. vagy: Jó, ha tudod, hogy a szoptatás nehezen tervezhető, így előfordul, hogy az otthonunkon kívül szeretné a kisbabánk, hogy megszoptassuk. A szoptatásban pont az a jó, hogy bárhol, bármikor megszoptathatjuk éhes vagy épp nyugtalan gyermekünket. Számtalan módja van annak, hogy ezt feltűnés nélkül tegyük, és nem célunk megbotránkoztatni senkit sem.Ezért kérünk, hogy ha szoptatunk, ne szólíts fel távozásra. Köszönjük, ha informálsz arról, ha van szoptatós helyiség, de kérjük, hogy fogadd el, ha nem megyünk oda. Számtalan oka lehet annak, hogy nem ott szoptatunk (foglalt, koszos, nem férünk be nagytesókkal, mással beszélgetünk épp, stb.).


-rokon, ismerős, ismeretlen vagy: 

A szoptatás magánügy, családunk belső ügye, személyes döntésünk. Köszönjük, ha támogatóan állsz hozzánk, és nem minősítesz, akkor sem, ha te nem szoptattál, és akkor sem, ha szoptattál, de más rendszerben, más tanácsok alapján, más szemlélettel tetted, teszed.


+1: Kedves te, aki a médiában dolgozol: a szoptatás egyúttal befektetés is az össztársadalmi egészségbe, kérjük te is vállalj felelősséget a megfelelő információk terjesztéséért. A szoptatásról szóló cikkekben ne a botránykeltésre és a szélsőségekre fókuszálj, és a munkád során tájékozódj szakembertől (is) a témát illetően.
- **Event URL**: https://allevents.in/budapest/kiállás-a-szoptatás-szabadságáért-séta-és-piknik/200028330684330
- **Event Categories**: music, entertainment
- **Interested Audience**: 
  - total_interested_count: 475

## Ticket Details

- **Ticket URL**: http://facebook.com/200028330684330?utm_source=AllEvents.in&utm_medium=event-discovery-platform&utm_campaign=budapest-events

## Event venue details

- **city**: Budapest
- **state**: BU
- **country**: Hungary
- **location**: Október 23-a utca, Budapest 1117, Magyarország
- **lat**: 47.47387
- **long**: 19.04946
- **full address**: Október 23-a utca, Budapest 1117, Magyarország, Budapest, Hungary

## Event Organizer details

- **affiliate_id**: 2
- **organizer**: Czétényiné Koltai Anna szoptatási tanácsadó, hordozási tanácsadó, dúla (https://allevents.in/org/czétényiné-koltai-anna-szoptatási-tanácsadó-hordozási-tanácsadó-dúla/25837949)

## Event gallery

- **Alt text**: banner
  - **Image URL**: https://cdn-az.allevents.in/events3/banners/8c7b5490b6ddcf3b2de82de1d27fb386dc46dfbaaabebb8bb4eac9720ba606d4-rimg-w960-h492-dcbea9a8-gmir?v=1749639689
- **Alt text**: thumbnail
  - **Image URL**: https://cdn-az.allevents.in/events3/banners/fc474246f9f7e5606d9cc35421e06dc9f5aff91607d033401276d728fd6625e1-rimg-w300-h300-dca9a6a6-gmir?v=1749639690

## FAQs

- **Q**: When is the event happening?
  - **A:** Tue, 17 Jun, 2025 at 04:30 pm
- **Q**: Where is the event happening?
  - **A:** Október 23-a utca, Budapest 1117, Magyarország, Budapest, Hungary
- **Q**: Who is organizing the event?
  - **A:** Czétényiné Koltai Anna szoptatási tanácsadó, hordozási tanácsadó, dúla
- **Q**: What type of event is this?
  - **A:** music, entertainment
- **Q**: Where can I find ticket details about Kiállás a szoptatás szabadságáért - séta és piknik ?
  - **A:** You can find ticket details about this event on AllEvents.

## Structured Data (JSON-LD)

```json
[
    {
        "@context": "https://schema.org",
        "@type": "MusicEvent",
        "name": "Kiállás a szoptatás szabadságáért - séta és piknik",
        "image": "https://cdn-az.allevents.in/events3/banners/8c7b5490b6ddcf3b2de82de1d27fb386dc46dfbaaabebb8bb4eac9720ba606d4-rimg-w960-h492-dcbea9a8-gmir?v=1749639689",
        "startDate": "2025-06-17",
        "url": "https://allevents.in/budapest/kiállás-a-szoptatás-szabadságáért-séta-és-piknik/200028330684330",
        "location": {
            "@type": "Place",
            "name": "Október 23-a utca, Budapest 1117, Magyarország",
            "address": {
                "@type": "PostalAddress",
                "name": "Október 23-a utca, Budapest 1117, Magyarország, Budapest, Hungary",
                "addressLocality": "Budapest",
                "addressRegion": "BU",
                "addressCountry": "HU"
            },
            "geo": {
                "@type": "GeoCoordinates",
                "latitude": "47.47387",
                "longitude": "19.04946"
            }
        },
        "eventAttendanceMode": "https://schema.org/OfflineEventAttendanceMode",
        "description": "Kiállás a szoptatás szabadságáért - séta és piknik\n#aszabadszoptatásért\n\nJúnius 17-én (kedden) délután 16.30-tól várunk titeket egy békés felvonulásra és közös szoptatós piknikre.\n\nSzeretettel várunk minden szoptató édesanyát, babát, édesapát, testvért, barátokat, támogatókat és szakembereket, akik",
        "organizer": [
            {
                "@type": "Organization",
                "name": "Cztnyin Koltai Anna szoptatsi tancsad hordozsi tancsad dla",
                "url": "https://allevents.in/org/czétényiné-koltai-anna-szoptatási-tanácsadó-hordozási-tanácsadó-dúla/25837949"
            }
        ]
    }
]
```